Star Wars: The Clone Wars (TV-serie, 2008)

Star Wars: The Clone Wars er en amerikansk dataanimasjonsserie basert på Star Wars-universet. Serien er skapt av George Lucas, som også har skrevet handlingen til de fleste episodene. Serien gikk på Cartoon Network fra 2008 til 2014, og ble gjenopptatt for en siste sesong på Disney+ i 2019. I Norge hadde forøvrig ikke denne sesongen premiere før høsten 2020, samtidig som Disney+ først ble lansert for norske brukere. I forkant av serien ble animasjonsfilmen Star Wars: The Clone Wars utgitt på kino, en historie som ligger forrut for den første episoden i første sesong. 

Serien gikk på NRK Super fra 2009 og hadde norske stemmer. Serien finnes også på Disney+.

 Sesongoversikt 
 SesongSesongtittel Episoder Sending (USA) DVD og Blu-ray-utgivelsedatoer Sesongpremière Sesongfinale Region 1 Region 2 Region 3 Region 41 -22   Star Wars: The Clone Wars Season 1 2 Amazon.co.uk. Retrieved July 30, 2010.   2Rise of the Bounty Hunters22 3Secrets Revealed22 4Battle Lines22 5 -20 6The Lost Missions137The Final Season12

 Handling 
Star Wars: The Clone Wars er satt mellom Star Wars Episode II: Klonene angriper og Star Wars Episode III: Sithene tar hevn. Serien fokuserer på den eponyme konflikten mellom Den galaktiske republikk, som støttes av Jedi-ordenen, og Confederacy of Independent Systems - en bevegelse organisert av Sith-lederen grev Dooku for å forene en rekke planet-systemer som søker uavhengighet fra republikken, mot den. Uten at galaksen vet det, er Darth Sidious, Dookus hemmelige mester, den som trekker i trådene fra begge sider - som en del av planen hans for å eliminere hele Jedi-ordenen.

 Sesong 1 
Sesong én fokuserer på forskjellige konflikter som utkjempes mellom republikken og separatistene, og deres innsats for å overbevise flere planeter. De viktigste antagonistene er grev Dooku, hans uformelle lærling Asajj Ventress, og cyborg-sjefen for separatistenes droide-soldater, general Grievous. Det er også flere episoder som ikke fokuserer på konflikten med separatistene, men heller andre aspekter rundt klone-krigene.

 Sesong 2 
Flere paralelle historer løper utover sesongen. Én historie handler om Darth Sidious som hyrer Cad Bane, for å stjele en «holocron» fra Jedi-tempelet på Coruscant. Dette håper Sidious skal hjelpe ham med å finne barn som er sensitive for kraften. Samtidig ønsker Boba Fett å begynne sin karriere som dusørjeger. Sammen med en gruppe mer erfarne leiesoldater, søker Boba Fett hevn mot Mace Windu for å ha drept faren hans.

Andre store historiebuer fokuserer på planeten Mandalore, som tok en nøytral side i Klonekrigene. Deres pasifistiske leder, hertuginne Satine Kryze, blr et mål for både separatistene og den mandaloriske terror-fraksjonen Death Watch. Jediene leder styrken til republikken i et angrep på det viktigste produksjonsanlegget for kampdroider på Geonosis.

 Sesong 3 
Sesong tre fokuserer på karakterutviklingen av for eksempel Anakin Skywalker, som blir ført til et eldgammelt rike sammen med Obi-Wan Kenobi og Ahsoka. Anakin får vite mer om kraftens natur, og hans rolle med den. Ahsoka trosser Anakins ordre om å bli med på hans side i et oppdrag for å befri en Jedi-mester ut av et separatist-fengsel. Han må senere lede sitt eget team av fanger når de blir jaget av Trandoshans. I tillegg blir Ventress forrådt av Dooku på ordre fra Sidious.

 Sesong 4 
I sesong fire fokuserer en historie på 501st Legion, som må opptre uavhengig for første gang når Jedi-generalen de har blitt midlertidig tildelt å tjene under blir avslørt for å være en forræder. Generalen forsøkte å manipulere dem til å drepe hverandre. Andre historier handler om Obi-Wan som forfalsker sin egen død, og går undercover som dusørjeger for å hindre et komplott for å kidnappe kansler Palpatine.

Ventress forlater Sithene, og begynner som dusørjeger etter separatistenes massakre på Night-sisters. Savage finner igjen sin savnede bror, Darth Maul, som søker hevn mot Obi-Wan på grunn av hans nederlag over et tiår tidligere.

 Sesong 5 
Republikken hjelper en gruppe opprørere fra Onderon, ledet av søsknene Steela og Saw Gerrera, med å frigjøre planeten deres fra separatistenes okkupasjon. En annen historie fokuserer på en gruppe Jedi-unger som, etter å ha fullført veien til å begynne som Padawans, må bevise seg selv ved å redde Ahsoka fra pirater.

I tillegg kommer Darth Maul, som slår seg sammen med Death Watch og andre kriminelle syndikater for å overta Mandalore og hevne seg på Obi-Wan. I tillegg får Ahsoka skylden for å ha bombet Jedi-tempelet, og hun må bevise sin uskyld samtidig som hun er på flukt fra republikken. Selv om hun til slutt blir frikjent for alle anklagene mot henne (etter at Anakin fanger den virkelige skyldige) velger Ahsoka likevel å forlate Jedi-ordenen, til tross for Anakins motvilje.

 Sesong 6 
Clone Trooper Fives undersøker den for tidlige aktiveringen av Ordre 66 hos en med-soldat, og oppdager sannheten om inhibitor-brikkene som ble implantert i hver klons hjerne. Men Palpatine forhindrer at denne informasjonen blir avslørt. Padmé forsøker å hjelpe sin tidligere flamme, Rush Clovis, med å avsløre korrupsjonen innenfor den intergalaktiske bank-klanen, som forårsaker problemer i hennes og Anakins forhold når han får vite om hennes hemmelige oppdrag.

En annen historie handler om at Jar Jar Binks og Mace Windu redder den fangede dronningen av Bardotta, fra en kult ledet av Night-sisters tidligere leder, Mother Talzin. I tillegg legger Yoda ut på en lengre reise for å lære mer om kraftens natur, etter at han har fått besøk av ånden til avdøde Qui-Gon Jinn.

 Sesong 7 
Ahsoka blir venn med søstrene Trace og Rafa Martez, og hjelper dem med å gjøre opp en gjeld hos Pyke-syndikatet. Samtidig forsøker hun å skjule sine egne Force-krefter, på grunn av søstrenes hat mot Jedier. Ahsoka vender motvillig tilbake til republikken for å lede et angrep sammen med kaptein Rex og Mandalorian-krigeren Bo-Katan Kryze, mot Darth Mauls styrker på Mandalore i håp om å arrestere Bo.

Men uten at de vet det, har Maul forutsett republikkens og Jedi-ordenens fall, og Darth Sidious vender Anakin til den mørke siden. Etter at Maul blir tatt til fange, gjennomfører Sidious en Ordre 66 - noe som får Ahsoka til å bli angrepet av hennes egne klone-tropper, som hun nøler med å drepe.

 Stemmeskuespillere 
+RollefigurEngelsk (org. språk)NorskAnakin SkywalkerMatt LanterErik SkøldObi-Wan KenobiJames Arnold TaylorAnders ByeAhsoka TanoAshley EcksteinMona GrenneYodaTom KaneAnders ByeGrev Dooku / Darth TyranusCorey BurtonSverre BentzenPadmé AmidalaCatherine TaberSiri NilsenC-3POAnthony DanielsTrond TeigenPalpatineIan Abercrombie (sesong 1–6)Tim Curry (sesong 5–6)Ian McDiarmid (sesong 7)Per SkjølsvikMace Windu Terrence C. CarsonTommy KarlsenAayla SecuraJennifer HaleLena MeieranJar Jar BinksAhmed Best (sesong 1–6)Phil LaMarr (sesong 1)Tommy KarlsenHondo OhnakaJim CummingsHarald MæleAsajj VentressNika FuttermanSusanne FuhrWullf YularenTom KaneStig KrogstadKatuunkoBrian GeorgeStig Krogstad

 Andre stemmeskuespillere 
 Matt Lanter som Lom Pyke.
 James Arnold Taylor som Plo Koon / Osi Sobeck.
 Dee Bradley Baker som Saesee Tiin / Onaconda Farr / Admiral Trench.
 Tom Kane som forteller.
 Matthew Wood som kamp-droids / General Grievous / Wat Tambor.
 Greg Baldwin som Gwarm / Tera Sinube.
 Clancy Brown som Savage Opress.
 Olivia d'Abo som Luminara Unduli
 Ben Diskin som WAC-47
 Robin Atkin Downes som Rush Clovis / Cham Syndulla.
 Gideon Emery som Lott Dod / Mee Deechi
 Jon Favreau som Pre Vizsla
 Dave Filoni som Emb.
 Brian George som Ki-Adi-Mundi
 Barbara Goodson som Mother Talzin
 Anna Graves som Satine Kryze / Meena Tills.
 Jennifer Hale som Riyo Chuchi
 Julian Holloway som Almec / Admiral Killian
 Tom Kenny som Nute Gunray / Lt. Tan Divo.
 Jaime King som Aurra Sin.
 Phil LaMarr som Bail Organa / Kit Fisto.
 Daniel Logan som Boba Fett
 James C. Mathis III som Gregar Typho
 Jameelah McMillan som Halle Burtoni / Queen Neeyutnee
 Angelique Perrin som Adi Gallia.
 Kevin Michael Richardson som Jabba the Hutt
 Katee Sackhoff som Bo-Katan Kryze
 Meredith Salenger som Barriss Offee.
 Jason Spisak som Lux Bonteri / Zinn Paulness.
 Stephen Stanton som Mas Amedda.
 Tasia Valenza som Shaak Ti
 Sam Witwer som Darth Maul.
 Gwendoline Yeo som Nala Se.

 Referanser 

 Eksterne lenker 


Clone Wars
Kategori:Animerte science fiction-TV-serier fra USA
Kategori:Animerte barneserier fra USA
Kategori:Animerte eventyrserier fra USA
Kategori:Animerte actionserier fra USA
Kategori:Animerte fantasyserier fra USA
Kategori:TV-produksjoner på Cartoon Network
Kategori:Star Wars (Kanoniske verk)
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene
Kategori:TV-produksjoner fra USA, fra 2020-årene